Държавен вестник, бр. 90, 2009 г., стр. 27

БРОЙ  90	
Д Ъ Р Ж А В Е Н  В Е С Т Н И К 	
СТР.  27  
координатор, който осъществява необходимата 
съгласуваност между звената; другите звена 
задължително изпращат на водещото звено 
своето становище по въпроси от съвместна 
компетентност;
в) ръководителят на административното 
звено, изготвило и съгласувало съответния 
документ, задължително го подписва или 
парафира преди внасянето му за подпис от 
министъра, от заместник-министър или от 
главния секретар;
г) административни звена, получили доку­
менти с резолюция по въпроси, които не са 
в рамките на техните функции, ги изпращат 
на компетентното административно звено с 
копие до лицето, поставило резолюция върху 
съответния документ;
2. субординация:
а) ръководителите на административните 
звена докладват на ресорния заместник-ми­
нистър или на главния секретар въпросите от 
своята компетентност, както и изпълнението 
на възложените им задачи;
б) ръководителите на административни 
звена или служители, които са пряко подчи­
нени на министъра, докладват на него;
3. взаимна информираност:
а) аналитични доклади, информации, па­
метни бележки и други материали от общ 
характер се предоставят на заинтересуваните 
административни звена;
б) административни звена, получили ин­
формация и материали от компетентността 
и на други звена, съобщават това на заинте­
ресуваните по съответния ред;
4. контрол по изпълнението:
а) общият контрол по изпълнението на 
поставените задачи се осъществява от глав­
ния секретар;
б) ръководителите на административните 
звена в министерството осъществяват цялос­
тен контрол върху дейността на ръководеното 
звено, както и по изпълнението на задачите, 
произтичащи от функционалната им компе­
тентност.
Чл. 44. (1) Входящите и създадените в 
резултат от дейността на министерството 
документи се регистрират в автоматизираната 
информационна система.
(2) Изходящите документи се съставят в 
толкова екземпляра, колкото са получате­
лите, и един екземпляр за класиране в дело. 
Екземплярът, предназначен за съхранение, 
съдържа длъжността, двете имена и подписа 
на служителя, изготвил документа, и на ръ­
ководителя на съответното административно 
звено, като се посочва и датата на полагане на 
подписа. Всички екземпляри съдържат ини­
циалите на служителя, изготвил документа, 
и на съответното структурно звено.
Чл. 45. (1) Гражданите, организациите и 
омбудсманът могат да отправят до министъра 
предложения и сигнали относно организацията 
и дейността на министерството. Предложе­
нията относно усъвършенстване на организа­
цията и дейността на министерството трябва 
да бъдат мотивирани и конкретни.
(2) Министърът или упълномощено от него 
длъжностно лице взема решение по предло­
жението в срок до два месеца след неговото 
постъпване, освен ако този срок бъде удъл­
жен до 6 месеца поради необходимост от по-
продължително проучване. Взетото решение 
по предложението се съобщава на подателя 
в 7-дневен срок. Направените предложения, 
както и взетите по тях решения могат да се 
публикуват на страницата на министерството 
в интернет.
(3) Гражданите могат да отправят писмено 
искане за среща с министъра до началника 
на кабинета. Началникът на кабинета съставя 
график за срещите на министъра с граждани 
само за приемното му време, като графикът се 
оповестява на страницата на министерството 
в интернет 7 дни предварително.
Чл. 46. Вътрешните правила за работа в 
министерството се утвърждават от министъра 
по предложение на главния секретар.
Чл. 47. Директорите на дирекции ръко­
водят, организират, контролират, планират, 
координират, отчитат се и носят отговорност 
за дейността и за изпълнението на задачите 
на съответната дирекция в съответствие с 
определените с правилника и възлаганите 
допълнително от министъра функции.
Чл. 48. При изпълнение на възложените 
задачи всяка дирекция координира дейността 
си с други дирекции в съответствие с възложе­
ните им с правилника функции при спазване 
на административната йерархия.
Чл. 49. Освен определените с правилни­
ка функции дирекциите изпълняват и други 
задачи, възложени им от министъра в кръга 
на дейността му.
Чл. 50. Задачите на държавните служители 
и на лицата, работещи по трудово правоотно­
шение в администрацията, се възлагат само 
чрез преките им ръководители.
Чл. 51. Държавните служители и лицата, 
работещи по трудово правоотношение в ми­
нистерството, изпълняват възложените им 
задачи и отговарят пред прекия си ръково­
дител за изпълнението на работата съобразно 
длъжностните си характеристики.
Чл. 52. За образцово изпълнение на слу­
жебните си задължения служителите могат 
да бъдат награждавани с отличия, с парични 
или предметни награди при условията и по 
реда на чл. 88 от Закона за държавния слу­
жител и вътрешните правила за работната 
заплата.